UČNI LIST: RAZTEZANJE SNOVI 
[bookmark: _GoBack]Pri pouku fizike smo omenili, da se telesom zaradi spremembe temperature spremeni vrsta lastnosti, ki jih uporabimo za merjenje temperature. 

Ena od njih je prostornina. Opazovali smo poskus raztezanja zraka in obarvane vode v bučki ter traktorskega termostata. 

To raztezanje trdnin in tekočin (kapljevin in plinov) si oglejte na povezavi:

https://eucbeniki.sio.si/fizika9/184/index.html

Kadar je dolžina telesa veliko večja od ostalih dveh dimenzij, navadno računamo samo spremembo dolžine zaradi temperaturne spremembe. Takrat govorimo o dolžinskem raztezku.

Kadar so dimenzije telesa med seboj primerljive, računamo spremembo prostornine telesa zaradi temperaturne spremembe. Takrat govorimo o prostorninskem raztezku.

Postavite se v vlogo inženirja, ki načrtuje polaganje tračnic, gradnjo mostov, vodnikov, centralnega ogrevanja ... 
Na kaj vse mora biti inženir pozoren pri načrtovanju?

Poleg zgornjega izziva odgovorite še na spodnja vprašanja (odgovore argumentirajte): 
· Zakaj ni pametno postaviti v zamrzovalnik zaprtega steklenega kozarca polnega vode?
· Ali bi globalno segrevanje oceanov lahko vplivalo na njihovo višino gladine? 
· Zakaj misliš, da glasbeniki oglasijo svoje inštrumente vselej, ko pridejo v segreto koncertno dvorano?
· Zakaj se po tvojem mnenju trak na posnetku pri spremembi temperature ukrivi? Posnetek: https://www.youtube.com/watch?v=cVm6zd_w1z4&list=PLoB23DFIpnD6nB02ss4CLg8ugGHF0ZwBx&index=33

Več o raztezanju snovi si oglejte na spodnji povezavi.
http://www2.nauk.si/materials/414/out-731885/index.html#state=1

V Učnem gradivu za fiziko imate to snov na str. 88-89.

Dostopen vam je tudi e-učbenik mladinske knjige:  
Temperaturno raztezanje in krčenje: str. 56-60. https://www.ucimte.com/?q=interaktivni_ucbenik_prost_dostop/548020#/poglavje_2_1 


Vprašanja:
Temperaturno raztezanje snovi
· M Kaj je temperaturno raztezanje? (Odgovori v enem stavku!)
· M Kakšne vrste temperaturnega raztezanja poznaš?
· M Predstavi linearno temperaturno raztezanje! (Kdaj ga uporabljamo in zakaj? Nariši skico, zapiši enačbo in pojasni vse količine v njej!)
· M Predstavi volumsko temperaturno raztezanje! (Kdaj ga uporabljamo in zakaj? Nariši skico, zapiši enačbo in pojasni vse količine v njej!).
· T Kako sta definirani linearna in prostorninska temperaturna razteznost snovi in kakšna je zveza med njima?



